Kaspisk

**Kaspisk** (avareraz, dargineraz eta errusieraz: Каспийск; lakeraz: Ккасппи) Errusiako Dagestango Errepublikako hiria da. Kaspiar itsasoaren ertzean dago, Makhatxkalatik 15 km hego-ekialdera. 2010ean, 84.132 biztanle zituen.

Historia
--------

Kaspisk 1932an sortu zen, eta Dagestanen sortutako berrienetako bat da. Hasieran, *Dvigatelstrói* (Дви́гательстро́й) izeneko langileen kokagunea izan zen, literalki «makina-eraikina» esan nahi duena. Koagune hori ontzigintzarako motorrak eraikitzeko toki baten beharrarengatik eraiki zen, hasieran, gehienbat, dieselarenak. Bestalde, Bigarren Mundu Gerraren hasierak azkar bihurtu zuen herria armak ekoizteko gune garrantzitsu batean. 1947an, hiri estatusa, eta Kaspisk izena jaso zituen.

Gerraostean, Kaspisk industria gune eta Makhatxkala auzo langile gisa garatu zen. Bere biztanleria hazi, eta, 1959an, 25.200 biztanle inguru izatetik 49.400 izatera pasatu zen 1979an.

1990eko eta 2000ko hamarkadetan, Kaspiskek, lehen eta bigarren Txetxeniko gerretan, erasoak jasan zituen: 1996ko azaroaren 16an, ustez txetxeniar gerrillariek eginiko etxe militarren bonbardaketak 68 hildako eragin zituen, eta, 2002ko maiatzaren 9an, Garaipen Eguneko desfilean, bonba batek 43 lagun hil zituen.

Errusiako Armadako biltegi handi bat dago hirian, aerolabaingailu eta ekranoplaneak gordetzen dituena.

Demografia
----------

Bilakaera demografikoa| 1939 | 1959 | 1970 | 1979 | 1989 | 2002 | 2008 | 2010 |
| --- | --- | --- | --- | --- | --- | --- | --- |
| 18.900 | 25.200 | 39.000 | 49.400 | 60 100 | 77650 | 82 703 | 84132 |

### Konposizio etnikoa

2002an, Kaspiskeko biztanleriaren osaera honako hau zen:

* Darginarrak: 20,66 %
* Lezgindarrak: 17,97 %
* Lakarrak : 15.12 %
* Avariarrak: 13.14 %
* Errusiarrak : 13.17 %
* Kumiarrak : 9,91 %
* Tabasararrak : 5,18 %

Ekonomia eta garraioa
---------------------

Hiriko enpresa nagusiak hauek dira:

* *AOOT Dagdizel* (АООТ Дагдизель), 1935ean sortua, motor diesel eta elektrikoak, torpedoak eta beste ekipamendu batzuk fabrikatzen ditu Errusiako Itsas Armadarako.
* *OAO Zavod Tochnoi Mejaniki* (ОАО Завод точной механики), 1952an sortua, nabigazio-ekipoak fabrikatzen ditu militar, merkataritza eta arrantza itsas armadarako.

Adreilu fabrika eta harria prozesatzeko fabrika ere garrantzitsuak dira.

Hiriaren iparraldean, portua dago. Makhatxkalarako noranzkoan trenbidearekin eta *M29* errepide nagusiarekin lotura dago.

Kirolak
-------

* FK Dagdizel, 1949an sortutako futbol taldeak Errusiako Bigarren Mailan jokatzen du.

nortasunak
----------

* Gaidarbek Gaidarbekov (\*1976), boxeolaria.
* Sultan Ibragimov (\*1975), boxeolaria.
* Albert Selimov (\*1986), boxeolaria.

Erreferentziak
--------------

1. ↑  Euskaltzaindia, alfabeto zirilikoz idatzitako izenak euskarara aldatzeko transkripzio-sistema.156. araua
2. ↑
3. ↑    *Artxibatutako kopia.* .

Kanpo estekak
-------------

* Udalaren webgunea (errusieraz)
* Kaspisk-i buruzko informazioa (errusieraz)

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q145507
* Commonscat Multimedia: Kaspiysk

---

* **Lekuak**
* OSM: 2131434
* OKATO: 82420000000

 |

* Wd Datuak: Q145507
* Commonscat Multimedia: Kaspiysk